विभिन्न धामों के लिए पदयात्रा रवाना
भास्कर न्यूज | कोटपूतली/नारेहड़ा ग्रामीण
श्यामशक्ति मंडल की और से खाटूश्याम जी के लिए श्याम भक्तों की पदयात्रा शुक्रवार को कस्बा स्थित श्याममंदिर से रवाना हुई। मंडल अध्यक्ष जगनप्रसाद दीवान ने पताका दिखाकर पदयात्रा काे रवाना किया। पदयात्रा शहर के प्रमुख मार्गो से होते हुए खाटू श्याम मेले के लिए रवाना हुई। इसमें श्याम भक्त नाचते भजन गाते हुए चल रहे थे।
रमेश जिंदल, रमेश सैनी, मनोज दीवान, विजय गोयल, घनश्याम शर्मा, महेश बंसल, नागरमल पवन मोरीजावाला आदि श्याम भक्त उपस्थित थे। पदयात्री अलग-अलग स्थानों पर रात्रि पड़ाव कर 6 मार्च को खाटूश्याम जी पहुंचेंगे। दूसरी और श्री श्याम बालक मंडल नारेहड़ा की और से 24वीं पदयात्रा रवाना हुई। पंडित गोपाल शर्मा ने पूजा अर्चना कर पदयात्रा काे रवाना किया। पदयात्रा का रात्रि पड़ाव बालेश्वार धाम होगा। ग्राम रामसिंहपुरा से भी श्याम ज्योति मंडल के तत्वावधान में पदयात्रा रवाना हुई। पुजारी मनोज शर्मा ने पूजा अर्चना कराई। जगराम, कन्हैयालाल, महेश जाखड़, सरजीत आदिभक्त उपस्थित थे। नारेहड़ा के गोगाजी मंदिर में शुक्रवार से शुरू हुृई श्रीमद भागवत कथा से पूर्व कलश यात्रा निकाली गई। कथावाचक शिवानंद महाराज ने कहा कि भागवत कथा सुनने से मोक्ष की प्राप्ति होती है। मांगू सिंह, अशोक, विजय जोशी, मोहन सिंह, संतोष सिंह आदि उपस्थित थे।
श्यामबाबा के जयकारों के साथ निकले श्रद्धालु
आमेर|नटाटारोड स्थित शिव कुण्डा की तलाई से शुक्रवार सुबह शिव श्याम मण्डल ने श्याम धणी के निशानाें की विधि विधान से पूजा अर्चना कर पदयात्रा को खाटूधाम के लिए रवाना किया। पदयात्रा में हजारों की संख्या में महिला, पुरुष बच्चाें ने भाग लिया। पदयात्रियों के लिए भक्तों द्वारा जगह-जगह जलपान की व्यवस्था की गई। भक्तों ने बताया कि पदयात्रा आमेर, हरमाडा, रीगंस होते हुए 8 मार्च को खाटूधाम पहुंचेगी।
श्यामप्रभु के पदयात्रियों का कूनेड़ में स्वागत
पावटाग्रामीण | श्रीश्याममित्र मण्डल रघुनाथपुरा पाथरेड़ी द्वारा झांकी के साथ कूनेड़ गांव में पहुंचने पर ग्रामीणों की ओर से पदयात्रियों का स्वागत किया। इस दौरान मनोज यादव, बिरजू यादव, धोलाराम यादव, बेनी प्रसाद अग्रवाल, मालीराम यादव आदि गणमान्य लोगों ने पदयात्रियों का स्वागत किया। पदयात्री श्याम प्रभु की झांकी के साथ प्रभु का गुणगान गाते हुए ढप चंग की धुन पर नाचते गाते फूलों की होली खेलते खाटू श्याम जाने के लिए कूनेड़ गांव की तरफ गए। उधर भौनावास गांव में श्रीश्याम मित्र मण्डल के तत्वावधान में श्रीश्याम भक्त शनिवार सुबह श्री श्याम प्रभु की झांकी के साथ पदयात्रा के रूप में भौनावास से खाटू के लिए रवाना होंगे।
नयाबासगांव से पदयात्रा पहुंची लांबीधाम
गठवाड़ी|नयाबासगांव से पदयात्रा शुक्रवार को लांबी धाम आश्रम पहुंची। पदयात्रा के कस्बे में आगमन पर ग्रामीणों द्वारा स्वागत किया गया। कस्बे के मुख्य बाजार से होते हुए ध्वजवाहक पंडित राधेश्याम शर्मा के नेतृत्व में पदयात्रा दोपहर बाद लांबीधाम पंहुची। फागुनी भजनों पर नाचते गाते जयकारे लगाते पदयात्री गुलाल उड़ाते हुए चल रहे थे, जहां ब्रह्मलीन गुरुदेव बन्नादास जी महाराज का पूजन किया गया। बजरंग बली के निशान चढ़ाया गया। श्रद्धालुओं ने सीतारामदासजी का आशीर्वाद लिया।
कोटपूतली. खाटूमेले के लिए स्काउटस काे हरी झंडी दिखाकर रवाना किया।
नारेहडा ग्रामीण. कस्बेसे खाटूधाम के लिए जाती श्याम पदयात्रा।
पावटा ग्रामीण. कूनेड़गांव से नाचते गाते खाटू की तरफ जाते श्याम भक्त।
hin_Deva mar_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva awa_Deva awa_Deva